OzLabs/hebrew-wiki-articles huggingface dataset:
Unwritten (אלבום)

Unwritten (בעברית: לא כתוב) הוא אלבום הבכורה של הזמרת וכותבת השירים הבריטית נטשה בדינגפילד, אשר יצא לאור ברחבי אירופה ב-6 בספטמבר 2004 על ידי פונוג'ניק רקורדס, ובארצות הברית ב-2 באוגוסט 2005 על ידי אפיק רקורדס. ז'אנר האלבום הוא פופ ו-R&B, והופק על ידי מספר מפיקים, הכוללים את דניאל בריסבואה, גאי צ'יימברס, פיטר וייד קאוש, סטיב קיפנר, פטריק לאונרד וגרג וולס.

בממלכה המאוחדת, Unwritten הגיע לראש מצעד האלבומים הבריטי וגם במצעד האלבומים הסקוטי, וזכה בתואר פלטינה משולשת מאיגוד תעשיית ההקלטות הבריטי עם מכירות של למעלה ממיליון עותקים בממלכה המאוחדת. בצפון אמריקה, האלבום הגיע למקום עשרים ושש במצעד האלבומים האמריקאי בילבורד 200, וזכה בתואר זהב על ידי איגוד תעשיית ההקלטות האמריקאי עם יותר מ-500,000 עותקים בארצות ברית. לאלבום ארבעה סינגלים. בשנת 2006, האלבום יצא לאור בצפון אמריקה עם עטיפה חדשה ורשימת רצועות שונה במקצת, שכוללת את "The One That Got Away".

== ביקורת ==

האלבום קיבל ביקורות חיוביות ממבקרי המוזיקה. באתר "PopMatters" קיבל האלבום דירוג של 10/7 מ-אדריאן בגרנד, ואמר:.

אתר ביקורות המוזיקה הבריטי musicOMH, דייוויד ולש שיבח את האלבום, ואמר:.

== הצלחה מסחרית ==
Unwritten הגיע למקום הראשון במצעד האלבומים הבריטי, עם מכירות ללמעלה ממיליון עותקים בממלכה המאוחדת, וזכה בפלטינה משולשת מאיגוד תעשיית ההקלטות הבריטי. בארצות הברית, הוא הגיע למקום 26 במצעד האלבומים האמריקאי בילבורד 200 עם מכירות בשבוע לצאתו לאור כ-34,000, וזכה בתואר זהב על די איגוד תעשיית ההקלטות האמריקאי. באוסטרליה, הוא הגיע למקום 89 במצעד האלבומים של ARIA. באוסטריה למקום 26, בגרמניה מקום 20, במקסיקו 33 ומקום 23 בשווייץ.

== רשימת רצועות ==

== מיקומי שיא ==

=== מצעדי סוף שנה ===

== נתוני מכירות ==
{| class="wikitable sortable"
! הממלכה המאוחדת (BPI)
| פלטינה ×3
|1,000,000
|-
! ארצות הברית (RIAA)
| גולד
| 500,000
|-
|}

== היסטוריית יציאות לאור ==
{| class="wikitable plainrowheaders"
! אזור
! תאריך
! מהדורה
! פורמט (ים)
! חברת תקליטים
|-
! scope="row"| אירופה
| 6 בספטמבר 2004
| rowspan="5"| סטנדרטית
| rowspan="4"| תקליטור
| פונוג'ניק , BMG
|-
! scope="row"| אוסטרליה
| 11 באוקטובר 2004
| rowspan="3"| BMG
|-
! scope="row"| יפן
| 20 באוקטובר 2004
|-
! scope="row"| קנדה
| rowspan="2"| 2 באוגוסט 2005
|-
! scope="row"| ארצות הברית
| תקליטור, DVD
| אפיק
|-
! scope="row"| אירופה
| 30 בספטמבר 2005
| rowspan="3"| הוצאה מחודשת
| תקליטור+DVD
| rowspan="2"| BMG
|-
! scope="row"| יפן
| 7 December 2005
| rowspan="2"| CD
|-
! scope="row"| ארצות הברית
| 6 בינואר 2006
|פונוג'ניק, אפיק
|}

== קישורים חיצוניים ==

== הערות שוליים ==

קטגוריה:אלבומי בכורה מ-2004
קטגוריה:אלבומים באנגלית
קטגוריה:אלבומים שהופקו על ידי גרג וולס
קטגוריה:אלבומים שהופקו על ידי פטריק לאונרד
מרי אן שייפר

מרי אן שייפר (לבית פיירי, 13 בדצמבר 1934 – 16 בפברואר 2008)<ref>Obituary, RememberingCA.US (website), accessed August 5, 2012</ref> הייתה סופרת אמריקאית, עורכת, ספרנית ועובדת בחנות ספרים. היא ידועה בזכות עבודתה שפורסמה לאחר מותה מועדון גרנזי לספרות ולפאי קליפות תפודים,<ref></ref><ref></ref> שכתבה עם אחייניתה, אנני בארוז.<ref></ref>

== ביוגרפיה ==
מרי אן פיירי נולדה ב-13 בדצמבר 1934 במרטינסבורג, מערב וירג'יניה. הייתה לה אחות גדולה, סינתיה. הם גדלו ברומני הסמוכה, שבמערב וירג'יניה, אך חזרו למרטינסבורג, שם למדו בבית ספר תיכון. מרי אן סיימה את לימודיה באוניברסיטת מיאמי שבאוקספורד, אוהיו.

היא נישאה לקרל ריצ'רד שאפר בשנת 1956, וב-1958 הם עברו לקליפורניה, שם גידלו שתי בנות, מורגן וליז. במהלך הקריירה שלה, היא עבדה בספריות הציבוריות של סן אנסלמו, לארקספר,<ref name="Benson 2008"></ref> וסן רפאל. היא גם עבדה כעורכת ב־Harper &amp; Row, וכמוכרת ספרים בחנויות ספרים בלרקספר ובקורטה מדרה.<ref name="Benson 2008" /> היא מתה מסרטן בביתה בסן אנסלמו, קליפורניה ב-16 בפברואר 2008. בשל מחלתה, לא יכלה לסיים את עריכת ספרה מועדון גרנזי לספרות ולפאי קליפות תפודים, ולכן ביקשה מאחייניתה, סופרת הילדים אנני בארו, להשלים את המלאכה עבורה.

==קישורים חיצוניים==

== הערות שוליים ==

קטגוריה:סופרות אמריקאיות
קטגוריה:אמריקאיות שנולדו ב-1934
קטגוריה:אמריקאיות שנפטרו ב-2008
עוף מרסלה

עוף מרסלה (באיטלקית: Pollo al Marsala או Scaloppine al Marsala) הוא מנה איטלקית-אמריקאית של אסקלופ עוף ברוטב יין מרסלה.

== מאפיינים ==
זוהי וריאציה של הסקאלופינה (Scaloppine) האיטלקית המסורתית, מנה, שממנה יש וריאציות רבות ברחבי איטליה. המנה מתוארכת למאה ה-19, ייתכן שמקורה במשפחות אנגליות שחיו במערב סיציליה, שם מייצרים יין מרסלה.<ref></ref>

== השיטה ==
פרוסות חזה עוף מצופות בקמח, מוקפצות לזמן קצר, ולאחר מכן מוצאות מהמחבת, שמשמשת לאחר מכן להכנת רוטב מרסלה מצומצם. הרוטב נעשה על ידי צמצום היין לכמעט מרקם של סירופ תוך הוספת שום. לאחר מכן יוצקים את הרוטב על העוף, שנשמר מחומם בתנור ומגישים מיד.<ref>The New Best Recipe (2004). America's Test Kitchen.</ref><ref name="Karina 2018"></ref>

כשיטה חלופית, ניתן לאדות את חזה העוף בתערובת של יין מרסלה וחמאה.<ref name="Neill 2018"></ref><ref name="Cooking Light"></ref>

== ראו גם ==
* פיציולה

== קישורים חיצוניים ==

== הערות שוליים ==

קטגוריה:המטבח האיטלקי
קטגוריה:המטבח האמריקאי
קטגוריה:מאכלי עוף
ציפוי (בישול)

ציפוי (באנגלית בבישול: Dredging, מילולית: חפירה) היא טכניקת בישול המשמשת לציפוי מזון רטוב או לח לפני הבישול, במרכיב יבש.

== מאפיינים ==
במילים פשוטות ביותר, ציפוי כולל מעט יותר מאשר משיכת או גלגול המזון הרטוב דרך החומר היבש כדי לספק ציפוי אחיד. הטכניקה נפוצה במיוחד עם מאכלי לחם, כגון דגים מטוגנים או קציצות עוף.

זה תהליך פשוט. "מחפר" או "חפירה" פירושו ציפוי קל של מזון במרכיב יבש, כגון קמח, קורנפלור או פירורי לחם. לעיתים קרובות יצופו מזונות בשיטה זו לפני הטיגון. הערה: מתכונים רבים דורשים לטבול את המזון בנוזל או בבלילה (כגון בביצים או בחמאה) ואחריו בציפוי מתובל.

== יתרונות הציפוי ==
ישנן מספר סיבות לצפות מזון בדרך זו (חפירה/מחפר) לפני ההקפצה או הטיגון:
* הקמח ושאר המרכיבים היבשים אוטמים את הלחות כדי למנוע מהמזון להתקשות.
* הציפוי המונח על המזון משמש כמחסום המונע מהמזון להידבק למחבת בזמן הבישול.
* הציפוי עוזר להשחים את האוכל ולספק משטח פריך.
* הציפוי מאפשר לחלק החיצוני של המזון להיות פריך ולהשחים אותו באופן שווה מבלי שיישרף.
* התיבול שבציפוי מוסיף טעם לאוכל.

== הערות שוליים ==

קטגוריה:שיטות בישול
גאנינג בדפורד סניור

גאנינג בדפורד סניור (באנגלית: .Gunning Bedford Sr; ) היה עורך דין ופוליטיקאי אמריקאי מדלאוור, איש המפלגה הפדרליסטית, שכיהן כמושל דלאוור ה-11 מינואר 1796 ועד מותו. במלחמת העצמאות של ארצות הברית היה בדפורד קצין בצבא הקונטיננטלי. בדפורד כיהן גם כחבר האספה הכללית של דלאוור, ולעיתים מבלבלים אותו עם דודנו, גאנינג בדפורד ג'וניור, שהיה נציג לועידת החוקה של ארצות הברית ב-1787.
==ראשית חייו==
גאנינג בדפורד סניור נולד בחווה ליד העיירה ניו קאסל שבמושבת דלאוור, כבנם של ויליאם וקתרין זאקט בדפורד. ויליאם בדפורד נקרא על שם סבו שהגיע לדלאוור ממושבת וירג'יניה בערך ב-1680, והוא עצמו היה נכד של מהגר שהגיע לג'יימסטאון ב-1621. גאנינג בדפורד התחנך באקדמיית פנסילבניה (כיום חלק מאוניברסיטת פנסילבניה), ונשא ב-1769 לאישה את מרי ריד, אחותו של ג'ורג' ריד. לשניים לא נולדו ילדים, והם חיו בניו קאסל והיו חברי כנסיית עימנואל האפיסקופלית. בדפורד החל את הקריירה שלו כסוחר בניו קאסל, אך מאוחר יותר למד משפטים, וב-1779 התקבל ללשכת עורכי הדין של דלאוור.
==קריירה פוליטית==
בדפורד נבחר לארבע תקופות כהונה באספה הכללית של דלאוור בשנים 1783–1787. הוא נבחר כנציג בקונגרס הקונפדרציה על פי תקנון הקונפדרציה ב-1786, אך התפטר זמן קצר לאחר מכן ב-15 בינואר 1787. לאחר מכן הוא נבחר לתקופת כהונה אחת במועצה המחוקקת החל מ-1788. באוקטובר 1795 נבחר בדפורד כמועמד מטעם המפלגה הפדרליסטית למשרת מושל דלאוור, לאחר שניצח את ארצ'יבלד אלכסנדר, רופא צבאי לשעבר. הוא כיהן כמושל מ-19 בינואר 1796 ועד מותו.
==מותו==
גאנינג בדפורד סניור נפטר ב-30 בספטמבר 1797 בניו קאסל. הוא נטמן בבית הקברות של כנסיית עימנואל האפיסקופלית. הוא היה השני מבין מושלי דלאוור שנפטרו בעת כהונתם.
==לקריאה נוספת==
<div style="direction: ltr;">
* Sobel, Robert, and John Raimo, eds. [https://archive.org/details/biographicaldire0001sobe/page/210/mode/2up Biographical Directory of the Governors of the United States, 1789–1978, Vol. 1], Westport, Conn.; Meckler Books, 1978, pp. 211-212.
</div>

==קישורים חיצוניים==

* [https://www.nga.org/governor/gunning-bedford/ גאנינג בדפרוד סניור] באתר אגודת המושלים הלאומית 
* 
* [https://politicalgraveyard.com/bio/bedelle-beebe.html#643.07.28 גאנינג בדפורד סניור] באתר The Political Graveyard 
* 

קטגוריה:מושלי דלאוור
קטגוריה:מושלי מדינות ארצות הברית מהמפלגה הפדרליסטית
קטגוריה:חברי האספה הכללית של דלאוור
קטגוריה:אמריקאים ממוצא אנגלי
קטגוריה:עורכי דין אמריקאים במאה ה-18
קטגוריה:אמריקאים שנולדו ב-1742
קטגוריה:אמריקאים שנפטרו ב-1797
ברינטון למאר

ברינטון למאר (באנגלית: Brynton Lemar; נולד ב-3 באוקטובר 1995) הוא כדורסלן אמריקאי-ג'מייקני המשחק בעמדות הרכז והקלע בצדביטה אולימפיה.

== קריירה ==
למאר גדל בסן דייגו, קליפורניה ובחר לשחק בקבוצת הכדורסל של אוניברסיטת קליפורניה בדייוויס, בעונתו הרביעית והאחרונה קלע 16.3 נקודות ונבחר לחמישיית העונה של אזור ה"Big West".

לאחר שלא נבחר בדראפט של 2017, חתם בנאנסי מהליגה הצרפתית השנייה, וסיים את העונה בקאן.

לקראת עונת 2018/19 חתם בשופרון ההונגרית ובעונה הבאה חתם בסטארט לובלין הפולנית.

ב-13 ביולי 2020 למאר חתם בגזיאנטפ בסקטבול ועזב באמצע העונה לפלקנסטרו רג'אנה.

ב-2 באוגוסט 2021 חתם ביניסיי קרסנויארסק הרוסית, בשל מלחמת אוקראינה–רוסיה למאר עזב את הקבוצה ללה-מאן סארת.

ב-23 בפברואר 2023 חתם בא.א.ק. אתונה והצטיין בסדרת רבע הגמר ליגת האלופות מול הפועל ירושלים שא.א.ק. הפסידה 1–2.

ב-20 ביולי 2023 חתם בהפועל ירושלים, לאחר עונה אישית לא מוצלחת למרות זכייה בגביע המדינה, ב-18 ביוני 2024 חתם למאר בצדביטה אולימפיה.

== תארים ==

; הפועל ירושלים

* גביע המדינה: 2023/2024

== הערות שוליים ==

==קישורים חיצוניים==

קטגוריה:כדורסלנים אמריקאים
קטגוריה:כדורסלנים ג'מייקנים
קטגוריה:כדורסלני נאנסי
קטגוריה:כדורסלני גזיאנטפ
קטגוריה:כדורסלני פלקנסטרו רג'אנה
קטגוריה:כדורסלני יניסיי קרסנויארסק
קטגוריה:כדורסלני לה-מאן סארת
קטגוריה:כדורסלני א.א.ק. אתונה
קטגוריה:כדורסלני הפועל ירושלים
קטגוריה:ספורטאים זרים בצרפת
קטגוריה:ספורטאים זרים בהונגריה
קטגוריה:ספורטאים זרים בפולין
קטגוריה:ספורטאים זרים בטורקיה
קטגוריה:ספורטאים זרים באיטליה
קטגוריה:ספורטאים זרים ברוסיה
קטגוריה:ספורטאים זרים ביוון
קטגוריה:ספורטאים ג'מייקנים בישראל
קטגוריה:ספורטאים אמריקאים בישראל
קטגוריה:ספורטאים אמריקאים באיטליה
קטגוריה:אמריקאים שנולדו ב-1995
סקאלופינה

סקאלופינֶה (באיטלקית: Scaloppine; בלשון רבים ובצורת הקטנה של סקאלופָה - אסקלופ קטן, כלומר חתך בשר פרוס דק)<ref></ref> הוא סוג של מאכל איטלקי שמגיע בצורות רבות.

== מאפיינים ==
המאכל מורכב מבשר פרוס דק, לרוב בשר בקר, עגל או עוף, שצופה בקמח חיטה ומוקפץ באחד ממגוון הרטבים המצומצמים.<ref></ref>

הרוטב הנלווה לסקאלופינה יכול להגיע מסוגים רבים על פי מסורות גסטרונומיות אזוריות. וריאציות פופולריות כוללות צמצום יין עגבנייה ; סקאלופינה אל לימונה או פיקטה, המציין רוטב צלפים ולימון.<ref></ref> <ref></ref> scaloppine ai funghi, כלומר צמצום של פטריות ביין, פיציולה, רוטב עגבניות בסגנון פיצה.<ref name="touring"></ref>

== אטימולוגיה ==
המונח "סקאלופָּה" נובע מהמילה אסקלופ הצרפתי. המונח הלא מתורגם שימש עד תחילת המאה העשרים בפרסומים של גסטרונומים איטלקיים שונים כמו ג'ובאני ויאלארדי ואדה בוני.<ref></ref>

== לקריאה נוספת ==
* פיציולה
* עוף מרסלה
* רשימת מנות עגל
* פיקאטה
* סלטימבוקה

== קישורים חיצוניים ==

* [https://web.archive.org/web/20071021001953/http://www.ifood.tv/recipe/chicken_scallopini מתכון וידאו עוף סקאלופיני]
== הערות שוליים ==

קטגוריה:המטבח האיטלקי
קטגוריה:מאכלי עוף
Winter in Paris

Winter in Paris (בעברית: חֹרֶף בְּפָרִיז) הוא אלבום האולפן השלושה-עשר של הזמרת-יוצרת האנגלייה שרה ברייטמן.<ref name=":2"></ref> האלבום יצא לאור ב-17 בנובמבר 2023, בהוצאת חברות התקליטים ספרן, נמו רקורדס והמבורג רקורדס.<ref name=":2" /> כמו כן, מתוך האלבום יצא הסינגל המוביל "Le Bonheur est Multicolore".<ref name=":2" />

האלבום הגיע למקום ה-124 במצעד האלבומים של בלגיה.<ref></ref>

== רקע ויציאה ==
ב-3 בנובמבר 2023 הוציאה שרה ברייטמן את הסינגל המוביל מתוך האלבום, "Le Bonheur est Multicolore".<ref></ref> הוא הופץ בבכורה שאירעה בצרפת ובבלגיה בלבד ועל כן, הצלחתו הייתה מוגבלת בשאר רחבי העולם. גם הפצתו הוגבלה לשתי המדינות שצוינו בלבד.<ref name=":0"></ref> השיר נכתב והולחן על ידי ז'אן-ז'אק גולדמן והופק על ידי זוכה פרס SOCAN לשנת 2023 מתיו בריסט.<ref name=":0" />

בהמשך חודש נובמבר יצא Winter in Paris על גבי תקליטור במהדורה מוגבלת שהופצה בצרפת ובבלגיה בלבד.<ref name=":2" />

זהו אלבום חג המולד השני של ברייטמן, שיוצא חמש-עשרה שנים לאחר הראשון שלה, (2023).<ref name=":2" />

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!בלגיה
| rowspan="2" |17 בנובמבר 2023
| rowspan="2" |הזרמת מוזיקה • הורדה דיגיטלית • תקליטור
| rowspan="2" |ספרן • נמו • המבורג
| rowspan="2" style="text-align:center;" |<ref name=":2" />
|-
!צרפת
|}

== קישורים חיצוניים ==

== הערות שוליים ==

קטגוריה:אלבומי חג המולד מ-2023
קטגוריה:אלבומי שרה ברייטמן
קטגוריה:אלבומים באנגלית
קטגוריה:אלבומים בצרפתית
קטגוריה:אלבומים שהופקו על ידי פרנק פיטרסון
קטגוריה:אלבומי חברת נמו רקורדס
לאהוב מחדש

לאהוב מחדש (באנגלית: Love Again) הוא סרט רומנטי אמריקאי משנת 2023 בבימויו של גים סטרוס, עם פריאנקה צ'ופרה, סם היואן וסלין דיון בתפקידים הראשיים.

זה רימייק לסרט הגרמני "SMS für Dich" (מסרון לך) משנת 2016 המבוסס על רומן בשם זה מאת סופי קרמר משנת 2009.

==תקציר העלילה==
מירה ריי (פריאנקה צ'ופרה) היא מאיירת ספרי ילדים מצליחה. לאחר שהארוס שלה, ג'ון (ארינזה קין), נהרג בתאונת דרכים היא נכנסת לדיכאון, עוברת לגור עם הוריה ומתקשה לצייר. רק לאחר שהמו"לית שלה ג'ינה (לידיה וסט) מאיימת לפטר אותה היא מחליטה לעבור לגור אצל אחותה סוזי (סופיה ברקלי), להמשיך בציור ומוכנה לדייטים.

היא עדיין קשורה נפשית לג'ון ו"מנהלת" איתו קשר בצורת מסרונים בהם היא מספרת על תחושותיה כלפיו ועל תוכניותיה. היא אינה יודעת שמספר הטלפון שלו הועבר לנמען אחר.

רוב בארנס (סם היואן) הוא עיתונאי שנמצא בסערת רגשות לאחר שארוסתו עזבה אותו סמוך לחתונתם המיועדת. הוא מקבל משימה לראיין את סלין דיון ולשם זה הוא מקבל מכשיר טלפון מהעיתון. לטלפון הזה מתקבלים המסרונים של מירה. רוב אינו יודע מה לעשות ונעזר בעיצותיהם של שני עמיתיו לעבודה - בילי (ראסל טובי) וליסה (לידיה וסט).

מהמסרונים יודע רוב על דייט של מירה והוא ובילי עוקבים אחריה וצופים עליה נפגשת עם ג'ואל (ניק ג'ונאס -בעלה בחיים) אך היא לבסוף זורקת אותו מהמונית לאחר שניסה לנגוע בה.

רוב נפגש עם סלין דיון ובמקום לראיין אותה הוא מספר לה על התלבטויותיו בקשר למסרונים והיא מעודדת אותו להמשיך. לבסוף נודע לו מהמסרונים שמירה הולכת להופעה של אורפיאו ואאורידיצ'ה במטרופוליטן אופרה שם הוא פוגש בה ומתחיל אתה. הוא מוצא חן בעיניה והם מתחילים לצאת ואף לקיים יחסים. רוב מספר עליה לסלין דיון והיא מתקשרת אליה ומציעה לה להפתעתה לצייר פוסטרים למענה.

מירה מגלה במקרה את פרטי המסרונים שלה על המחשב של רוב והוא מגלה לה את האמת ומודה שחשש לגלות לה בהתחילה כי חשב שתעזוב אותו.

היא כועסת עליו והם נפרדים. רוב מפרסם את שיחותיו עם סלין דיון בעיתון כדרך ליצור קשר עם מירה ולהתנצל. הוא חוטף צעקות מהעורך שלו (ריצ'רד יוז) שבשקט מברך אותו על כך. מירה קוראת את הכתבה, רוב ומירה נפגשים, מתנשקים והוא מבטיח לה כי לא ישקר להבא.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|פריאנקה צ'ופרה
|מירה ריי
|
|-
|סם היואן
|רוב בארס
|
|-
|סלין דיון
|סלין דיון
|בתפקיד עצמה
|-
|ניק ג'ונאס
|ג'ואל
|מחזר
|-
|ראסל טובי
|בילי ברוקס
|עיתונאי
|-
|לידיה וסט
|ליסה סקוט
|עיתונאית
|-
|סופיה ברקלי
|סוזי ריי
|
|-
|ארינזה קין
|ג'ון
|ארוס של מירה
|-
|סיליה אימרי
|ג'ינה
|
|-
|אומיד ג'לילי
|מוהסן
|בעל מסעדה
|-
|סטיב אורם
|ריצ'רד יוז
|עורך עיתון
|-

|}

==קישורים חיצוניים==

*[https://www.youtube.com/watch?v=CQDXtD2HJAs קדימון לאהוב מחדש], באתר יוטיוב
*[https://www.youtube.com/watch?v=FU7c6sJ1iY סלין דיון שרה "לאהוב מחדש"], באתר יוטיוב
*[https://www.youtube.com/watch?v=8g1UePE4HXQ סלין דיון שרה "I'll Be"], באתר יטיוב
*[https://www.youtube.com/watch?v=ZrdLU4ndne4 רוב ומירה], באתר יוטיוב

קטגוריה:סרטי 2023
קטגוריה:סרטים אמריקאיים
קטגוריה:סרטים באנגלית
קטגוריה:סרטים רומנטיים
קטגוריה:חידושים לסרטים
הפרדוקס של מורבק

[[יד רובוטית אוחזת בנורה חשמלית. פעולה פשוטה עבור בני אדם, אך אתגר משמעותי ברובוטיקה]]
הפרדוקס של מורָבֶק (באנגלית: Moravec's paradox) הוא תופעה שנצפתה בשדה הפיתוח של בינה מלאכותית ורובוטיקה, ועל פיה בניגוד להנחות מסורתיות, חשיבה דורשת מעט מאוד כוח חישוב, בעוד מיומנויות חישה ותנועה בעולם הפיזי דורשות משאבים חישוביים גדולים הרבה יותר. העיקרון נוסח על ידי הנס מורבק, מומחה לרובוטיקה ועתידן, ב-1976, ובידי רודני ברוקס, מרווין מינסקי ואחרים בשנות ה-80.

מורבק כתב ב-1988, "קל יחסית לגרום למחשבים להפגין ביצועים ברמה של מבוגרים במבחני אינטליגנציה או משחק דמקה, וקשה עד בלתי אפשרי לתת להם יכולות של ילד בן שנה בכל הנוגע לתפיסה-חושית ותנועה במרחב".<ref>Hans Moravec (1988), Mind Children, Harvard University Press, עמ' 15</ref>

באופן דומה, מינסקי הדגיש שהכישורים האנושיים הקשים ביותר להנדסה לאחור הם אלה שנמצאים בתת-מודע. "באופן כללי, אנחנו הכי פחות מודעים למה שהמוח שלנו עושה הכי טוב", כתב, והוסיף "אנחנו מודעים יותר לתהליכים פשוטים שלא עובדים טוב מאשר לתהליכים מורכבים שעובדים ללא רבב".<ref>Marvin Minsky (1986), The Society of Mind, Simon and Schuster, עמ' 29</ref>

עיקרון דומה הציג סטיבן פינקר כאשר כתב ב-1994 כי "הלקח העיקרי של שלושים וחמש שנות מחקר בינה מלאכותית הוא שהבעיות הקשות הן קלות והבעיות הקלות הן קשות".<ref>סטיבן פינקר, אינסטינקט השפה</ref>

בשנות ה-20 של המאה ה-21, בהתאם לחוק מור, מחשבים הפכו למהירים פי מאות מיליונים מאשר בשנות ה-70, וכוח החישוב הנוסף מספיק כדי להתחיל לטפל בתפיסה ומיומנויות חושיות, כפי שחזה מורבק ב-1976.<ref>הנס מורבק (1976), [https://web.archive.org/web/20160303232511/http://www.frc.ri.cmu.edu/users/hpm/project.archive/general.articles/1975/Raw.Power.html The Role of Raw Power in Intelligence] (בארכיון האינטרנט)</ref> בשנת 2017, הציג חוקר למידת מכונה מוביל, אנדרו נג, "כלל אצבע מאוד לא מושלם", לפיו "כמעט כל דבר שאדם ממוצע יכול לעשות בפחות משנייה של מחשבה, נוכל כנראה בעתיד הקרוב לבצע לו אוטומציה באמצעות בינה מלאכותית". <ref></ref> אך נכון ל-2017 אין הסכמה לגבי המשימות בהן AI נוטה להצטיין.<ref></ref>

== ראו גם ==
* היסטוריה של בינה מלאכותית
* עמק המוזרות

== קישורים חיצוניים ==

* (באנגלית)

== הערות שוליים ==

קטגוריה:פרדוקסים
קטגוריה:בינה מלאכותית
קטגוריה:מחשבים
קטגוריה:פיתוח תוכנה

קטגוריה:רובוטיקה
קטגוריה:כללי אצבע
נוקיה 3100

נוקיה 3100 (באנגלית: Nokia 3100) הוא טלפון נייד תוצרת נוקיה הפועל בתדרי GSM. הטלפון הוכרז ב-17 ביוני 2003 כטלפון נייד לשוק הנמוך ויצא לאור במהלך ספטמבר.

הטלפון, ששווק כמכשיר לצעירים, פותח על בסיס דגם ה-6100 והוצג כ"יורש" של דגם ה-3510. הטלפון הוא הראשון מבין מכשירי סדרת 3000 בעל מסך ברזולוציה של 128*128 פיקסלים ותומך ב-4096 צבעים, ובין יתר תכונותיו נמנות גם תמיכה ביישומי Java בתקן Java MIDP 1.0, דפדפן תומך WAP ו-XHTML, קישוריות GPRS, ניגון קובצי MIDI פוליפוניים היכולים לשמש כרינגטונים, ואת ממשק ה-Pop-Port של נוקיה המאפשר חיבור הטלפון למחשב וחיבור התקנים חיצוניים (כמו מצלמה) אל הטלפון.

בישראל הטלפון היה ידוע כ"נוקיה צביקה פיק" או "פלאפון צביקה פיק" הודות לקמפיין השיווקי בהשתתפותו, שקדם ליציאת המכשיר בתחילת 2004. פיק קיבל על פי הדיווח כ-30 אלף דולר בתמורה להשתתפות בקמפיין.

== תכונות ==
הטלפון משתמש במערכת ההפעלה "Series 40" של נוקיה. ממשק המשתמש של התוכנה כלל אייקונים סטאטיים גדולים, בניגוד לטלפונים דומים שהשתמשו באייקונים מונפשים (בעלי אנימציה).

הטלפון תומך בשליחה של הודעות טקסט (SMS) ומולטימדיה (MMS) כאשר באפשרות המשתמש לשלוח גם רינגטונים ותמונות בפורמטים BMP, JPEG, GIF ו-PNG. הדגם הבסיסי אינו כולל רשמקול, מקלט רדיו, נגן MP3 או מצלמה, אך דגם ה-3100b שנמכר בארצות הברית כולל אפשרות הקלטת קול במהלך שיחה. בנוסף לכך ניתן היה לחבר אליו מצלמה באמצעות חיבור ה-Pop-Port שבתחתית המכשיר.

כמו כן, הדגם הציג אפקטי תאורה מיוחדים ללוח המקשים, שהאירו את לוח המקשים בהתאם לרינגטון המתנגן במכשיר.

בשלב מאוחר יותר, פיתחה נוקיה את דגם ה-3200 על בסיס החומרה של ה-3100 בתוספת מצלמה מובנית, ברזולוציית CIF (352*288 פיקסלים), שנלקחה מה-7250i. המכשיר מותג בתור ה"יורש" של ה-3100 אך לא זכה להצלחה, וקו הייצור שלו נסגר מוקדם יחסית בעוד שקו היצור של ה-3100 המשיך לפעול.

== גרסאות ==
=== Nokia 3100 (RH-19) ===
הגרסה הבסיסית, שנועדה לשימוש ברשתות GSM אירופאיות. תומכת בתדרי GSM של 900/1800/1900MHz.

=== Nokia 3100b (RH-50) ===
גרסה המיועדת לשימוש ברשתות GSM אמריקניות ותומכת בתדרי 850/1800/1900MHz.

גרסה זו הציגה מספר תכונות שלא היו קיימות בגרסה הבסיסית וביניהן:
* ערכת נושא נוספת לממשק המשתמש שניתנת לשינוי במסך ההגדרות.
* תמיכה באפשרויות נגישות לכבדי שמיעה כמו TTY/TTD.
* הקלטת שיחה פעילה למשך של עד דקה.
* שעון עולמי – הצגת השעה בהתאם לאזורי זמן שונים.

=== Nokia 3105 ===
גרסה שנועדה לשימוש ברשתות CDMA. זהה כמעט לגמרי מבחינה חיצונית ל-3100, אך כוללת פנס מובנה, כיסוי סוללה בצורה שונה מאשר ב-3100, ומספר תכונות חדשות במערכת ההפעלה.

=== Nokia 3120 ===
גרסה שהוכרזה במהלך 2004 וכללה לוח מקשים שונה הנועד להעניק לטלפון מראה "עסקי" יותר. יצאה גם בגרסת CDMA תחת השם Nokia 3125.

==גלריה==
<gallery>
Nokia 3100 - side.jpg|נוקיה 3100 עם פאנל בצבע טורקיז - מבט מהצד
Nokia 3100 - parts.jpg|נוקיה 3100 מפורק לחלקים - הפאנל הקדמי ומכסה הסוללה
</gallery>

== קישורים חיצוניים ==

* [https://web.archive.org/web/20060823023334/http://www.forum.nokia.com/devices/3100 מפרט המכשיר], בפורום הרשמי של נוקיה
* [https://www.gsmarena.com/nokia_3100-453.php מפרט המכשיר], באתר GSMArena
* 

==הערות שוליים==

קטגוריה:מכשירים שהושקו ב-2003
קטגוריה:טלפונים סלולריים של נוקיה
הרמת משקולות בישראל

לאורך השנים ספורטאים ישראליים הצליחו להגיע להישגים מסוימים בענף הרמת המשקולות.

נציגי ישראל השתתפו בכמה משחקים אולימפיים בתחרויות הרמת משקולות. בטבח הספורטאים באולימפיאדת מינכן ב-1972 נרצחו מרימי המשקולות יוסף רומנו וזאב פרידמן וכן שופט הרמת המשקולות יעקב שפרינגר, שהיו חלק ממשלחת ישראל לאולימפיאדה. באולימפיאדת מונטריאול (1976) הגיע אדוארד וייץ למקום החמישי, וזה היה המקום הכי גבוה בתולדות ישראל בתחרויות הרמת משקולות במשחקים האולימפיים. וייץ גם השתתף באליפות אסיה בהרמת משקולות, שנערכה בבנגקוק 1976 וזכה בשתי מדליות זהב בדחיקה ובקרב 2. נציגי ישראל במשחקי אסיה זכו במדליות כסף וארד בהרמת משקולות.

באליפות אירופה לשנת 2019 זכתה ניקול רובנוביץ' במדליית ארד. באליפות זו גם נשברו שלושה שיאים לאומיים על ידי שרית קלו ושלושה שיאים לאומיים נוספים נשברו על ידי דוד ליטבינוב. בספטמבר 2023 השתתפה נבחרת ישראלית באליפות העולם בערב הסעודית. בפברואר 2024 סיליה גולד זכתה במדליית כסף בדחיקה באליפות אירופה שהתרחשה בסופיה שבבולגריה, זאת לאחר ששברה שני שיאים ישראליים. בסך הכל ספורטאי ישראל זכו באליפויות אירופה ב-3 מדליות (1 כסף ו-2 ארד). באליפויות עולם טרם היו זכיות.

הארגון היציג של הענף בישראל הוא איגוד הרמת המשקולות בישראל. הארגון מפעיל מרכזי אימון בירושלים, תל אביב, חיפה, באר שבע, אשדוד, הרצליה ועוד. האיגוד הוקם ב-1995 ותקציבו (נכון ל-2022) עומד על כ-1.2 מיליון ש"ח. נכון ל־2024 יושב ראש האיגוד הוא אורן שי.

== קישורים חיצוניים ==
* 

== הערות שוליים ==

קטגוריה:ישראל: ענפי ספורט
קטגוריה:הרמת משקולות
קריית התקשורת במודיעין

קריית התקשורת במודיעין היא מתחם אולפני טלוויזיה ומשרדים במודיעין-מכבים-רעות המשמש כאולפנים ומשרדים ראשיים של ערוץ עכשיו 14. בעבר שימש מתחם האולפנים את תאגיד השידור הישראלי ואת ערוץ 9.

== היסטוריה ==
בניית המתחם החלה במאי 2013 ביוזמת הבעלים של ערוץ 9, , שהשקיע באולפנים ומשרדים חדשים עבור הערוץ. המתחם יועד להכיל חמישה אולפני טלוויזיה: אחד בגודל 1,000 מ"ר, אחד בגודל 300 מ"ר, אחד בגודל 250 מ"ר ושני אולפנים בגודל 50 מ"ר ומשרדים למערכת החדשות ולהנהלת הערוץ<ref></ref>. לבסוף המתחם הוקם עם שני אולפני טלוויזיה ומשרדים.

ערוץ 9 עבר ממגדל היובל למתחם במרץ 2014 ושידר ממנו את כל התוכניות שהופקו על ידו עד אוגוסט 2016, אז עבר לקריית התקשורת נווה אילן עקב קשיים כלכליים ולאחר שתאגיד השידור הישראלי שכר ממנו את המתחם כי לא מצא מבנה מתאים בירושלים<ref></ref>. התאגיד וחטיבת החדשות שלו נכנסו למתחם בספטמבר 2016<ref name=":0"></ref>, וב־15 במאי 2017 החל התאגיד לשדר מהמתחם את ערוצי הטלוויזיה שלו, את שידורי החדשות והאקטואליה בטלוויזיה וחלק משידורי הרדיו. התאגיד שכן במתחם עד שנת 2020, אז עבר למבנה קבע ברחוב כנפי נשרים בירושלים<ref></ref>.

באוגוסט 2021 ערוץ עכשיו 14 שכר את המתחם<ref></ref> ובנובמבר של אותה השנה העביר אליו את רוב שידוריו ועובדיו מאולפני הבירה ירושלים.

== מבנה המתחם ==

=== מיקום האולפן ===
המתחם ממוקם במגרש 75 בפארק הטכנולוגי "ליגד סנטר". במתחם יש שני אולפני טלוויזיה, חדר שידור, משרדים ובית כנסת. בעבר היו במתחם שלושה אולפני רדיו<ref name=":0" />.

=== אולפני טלוויזיה ===

==== אולפן A ====
אולפן בגודל 950 מ"ר, היה אולפן ה־HD הגדול בישראל כשנפתח. שימש לצילום סדרות, תוכניות טלוויזיה ופרסומות<ref></ref> וכלל אפשרות להכניס קהל. כשתאגיד השידור הישראלי שכן במתחם, האולפן שימש כ. כיום האולפן משמש כאולפן הראשי של עכשיו 14 ורוב התוכניות של הערוץ מצולמות ומשודרת ממנו.

==== אולפן B ====
אולפן בגודל 350 מ"ר. בעבר נשלט מחדר בקרה עצמאי, אבל כיום נשלט מחדר הבקרה של אולפן A. קיימת אפשרות להכניס קהל לתוך האולפן והוא משמש בעיקר את תוכנית הפטריוטים. האולפן משמש גם כאולפן משני של התוכניות של עכשיו 14.

=== קומת כניסה ===
בכניסה למבנה האולפנים מוצב דלפק ובו יושבים העובדים הטכניים של הערוץ, אשר עונים לטלפונים ומעדכנים מידע באתר האינטרנט הרשמי של הערוץ.

בהמשך נמצאת קפיטריה, משחקי שולחן ופינת ישיבה אשר מיועדים לשמש את עובדי הערוץ בלבד.

== הפקות ==

=== תוכניות אקטואליה ===

* הפטריוטים (2021–2023 באולפן A, החל מ־2023 באולפן B, עכשיו 14)
* מהדורת החדשות המרכזית של עכשיו 14 (2022–הווה, אולפן A, עכשיו 14)
* חדשות הלילה (2023–הווה, אולפן A, עכשיו 14)
* תוכניות האקטואליה של עכשיו 14 מצולמות במתחם החל מ־2021
* חדשות הערב (2017–2020, כאן 11)
* יום (2014–2016, אולפן B, ערוץ 9)
* גיבור היום (2014–2016, אולפן B, ערוץ 9)

=== סדרות ===

* אלישע<ref></ref> (2015, אולפן A, ערוץ הילדים)

=== תוכניות מוזיקה ===

* האנגר 9 (2014–2015, אולפן A, ערוץ 9)

== קישורים חיצוניים ==
* 
* 
* 
* 

== הערות שוליים ==

קטגוריה:מודיעין-מכבים-רעות: מבנים
קטגוריה:ישראל: אולפני טלוויזיה
קטגוריה:עכשיו 14
בראצ'ולה

בראצ'ולה לפעמים בראשולה (באיטלקית: Braciola) עשוי להתייחס למספר מנות נפרדות במטבח האיטלקי. ידוע גם בשם brageole, שהיא מנה של המטבח הקולינרי הצרפתי. זהו מרכיב קלאסי של המקארונדה מסט.

== נתחי בשר ==
בראצ'ולה עשוי להתייחס למאכל איטלקי המורכב מפרוסות בשר המטוגנות במחבת או בגריל,<ref></ref> לעיתים קרובות במיץ שלהן או בכמות קטנה של שמן זית. הם שונים מה"פטינה" החתוך עדין יותר (פרוסות קטנות/דקות), שלעולם אין בהן עצם ובדרך כלל הגרסה הצרפתית, ברז'ול, עשויה מגליל בשר, בעצם קציצות צ'אק בקר, מתובלות בפנים בשום, פטרוזיליה, מלח ופלפל. הבשר מטוגן בדרך כלל במחבת או בגריל.

== אינבולטיני ==
במטבח הסיציליאני, במטבח האיטלקי-אמריקאי ובמטבח האוסטרלי האיטלקי, בראצ'ולה (ברבים braciole) הם פרוסות דקות של בשר (בדרך כלל חזיר, עוף, בקר או דג חרב) המגולגלות כרולדה (קטגוריה זו של מזון מגולגל ידועה בשם involtini באיטלקית) עם גבינה ופירורי לחם ומטוגנים. בסיציליאנית קוראים למנה הזו גם ברוּצ'וּלוּני (bruciuluni).

== וריאציות ==
ניתן לבשל ברצ'ולה יחד עם כדורי בשר וסאלסיצ'ה ברוטב ראגו או רוטב עגבניות נפוליטני, שיש המכנים סארסה או סוקו (בסיציליאנית), או רוטב יום ראשון באזורים מסוימים בצפון מזרח ארצות הברית. ניתן להכין אותו גם ללא רוטב עגבניות. קיימות וריאציות רבות של המתכון, כולל וריאציות של גבינה ותוספת של ירקות, כגון חצילים. ברצ'ולה לא נאכל רק כמנה עיקרית, אלא גם כתוספת בארוחת הערב, או בכריך בצהריים.
בראצ'ולה מבושלת
לאחר מילוי וגלגול, לרוב קושרים את הברציולה בחוט או הוא מוצמד בקיסמי עץ כדי להחזיק את המלית. לאחר הטיגון במחבת עד להשחמה, מניחים את גלילי הבשר לתוך הרוטב לסיום הבישול, עדיין מאובטחים בחוט או בקיסמים.

== לקריאה נוספת ==
* Braciolone
* פארסו מאגרו
* רולאד
* סלטימבוקה
* סקאלופינה

==קישורים חיצוניים==

== הערות שוליים ==

קטגוריה:המטבח האוסטרלי
קטגוריה:מאכלי בשר
קטגוריה:המטבח האיטלקי
אלן רנקין קופ

אלן רנקין קופ, באנגלית: Ellen Rankin Copp (4 באוגוסט 1853 – 8 באוגוסט 1901), נקראה גם אלן האוזר רנקין, הייתה פסלת אמריקאית. עבודותיה הוצגו בתערוכה הקולומביאנית העולמית בשיקגו ב-1893.

== ראשית חייה ==

אלן האוזר רנקין<ref></ref> נולדה באטלנטה, אילינוי, בתם של ד"ר אנדרו קמפבל רנקין וסוזנה רוש האוזר רנקין. אביה היה רופא ששימש כמנתח צבאי במלחמת האזרחים האמריקאית. בשנת 1888<ref></ref> אלן החלה ללמוד כסטודנטית במכון לאמנות של שיקגו בשנות השלושים לחייה לאחר כמה שנים בהוראה.<ref></ref> במכון לאמנות למדה אצל לורדו טאפט, כאחת מעוזריו הסטודנטיות שלו שכונו "הארנבים לבנים".<ref></ref>

== קריירה ==

בשנת 1890, אלן רנקין קופ זכתה במדליה הראשונה לפיסול שהוענקה על ידי המכון לאמנות של שיקגו.<ref></ref> היא יצרה את "אמהות" עבור בניין אילינוי, ואת "פלא" עבור בניין הוואי, שניהם בתערוכה הקולומביאנית העולמית ב-1893.<ref></ref> הפסל של פלה בגובה 8 מטר הועלה כ"פסל הגדול ביותר שנעשה על ידי אישה".<ref></ref> ארבע יצירות נוספות של קופ הוצגו בתערוכה: דיוקן תבליט ברונזה של הרייט מונרו, המוצג בארמון של אמנות; דיוקן תבליט ברונזה של ברטה פאלמר, בספריית בניין האישה; ושתי עבודות קטנות יותר בתוך בניין אילינוי.<ref></ref>
פסל "פלא", בביתן הוואי בתערוכה הקולמביאנית, 1893
לאחר התערוכה, קופ לקחה את בנה לאירופה, והמשיכה ללימודי אמנות במינכן; היא הציגה שם את פסל "כוח האומות" שלה ב-1895.<ref></ref>

קופ יצרה פסלי דיוקן של תושבי שיקגו מפורסמים, וכן פס שלו הכומר רנקין, עבור העיר ריפלי, אוהיו. ב-1896 היא הגישה הצעה שאפתנית לאנדרטה למלחמה בטקסס.<ref></ref>

== חיים אישיים ==

אלן האוזר רנקין נישאה לוויליאם ה. קופ ב-1874. נולדו להם חמישה בנים; ארבעה מתו בינקותם. אלן רנקין השאירה את ויליאם קופ בבית כשלקחה את בנם לאירופה,<ref></ref> והחלה להשתמש בשמה מלפני הנשואים. בשנת 1897, בעלה ויליאם קופ, שהיה מובטל, תקף את הוריה ואחותה של אלן בסכין גילוח ובאקדח. גרונו של אביה נחתך, וקופ נורה, אך לא היו הרוגים.<ref></ref> בנם שנותר בחיים יו דירבורן קופ (1878–1956), שנקרא יו דואק רנקין לאחר שהוריו נפרדו, הפך גם הוא לאמן, הידוע בעיקר כמאייר מדע בדיוני.

אלן רנקין קופ נפטרה ב-1901, בת 48 שנים.

== קישורים חיצוניים ==

* 

== הערות שוליים ==

קטגוריה:אמניות אמריקאיות
קטגוריה:בוגרות המכון לאמנות של שיקגו
קטגוריה:בוגרי המכון לאמנות של שיקגו
קטגוריה:אמריקאיות שנולדו ב-1853
קטגוריה:אמריקאים שנולדו ב-1853
קטגוריה:אמריקאים שנפטרו ב-1901
פיקאטה

פיקאטה עוף
פיקאטה (באיטלקית: Piccata), לעיתים מאוית picatta מחוץ לאיטליה, הוא מאכל איטלקי ואיטלקי-אמריקאי של בשר.

== מאפיינים ==
זהו מאכל בשר דק מצופה בקמח, מטוגן במחבת ברוטב של מיץ לימון, חמאה, פטרוזיליה, ולעיתים קרובות צלפים.<ref></ref> <ref></ref> במטבח האיטלקי מכינים פיקאטה מבשר עגל (piccata di vitello al limone - "פיקטה עגל בלימון"),<ref></ref> בעוד שבמטבח האיטלקי-אמריקאי, חזה עוף נפוץ יותר. מנה דומה, pesce spada con capperi e limone, עשויה מדג חרב לימון וצלפים.<ref></ref>

== אטימולוגיה ==
פיקאטה, החלק הפסיבי בעבר של המילה piccare, פירושה מילולית, בשר מתובל או משוטח.<ref></ref>

== הכנה ==
הבשר נחתך לפרוסות דקות ומשטחים את הפרוסות לעובי אחיד בעזרת פטיש שניצלים או משטח איטלקי. מתבלים ומטגנים אותן בקמח לפני השחמה בחמאה או בשמן זית.

הרוטב נעשה באמצעות מחבת. מוסיפים מיץ לימון ויין לבן או ציר עוף ומצמצמים. פטרוזיליה קצוצה ולעיתים קרובות צלפים מוספים לרוטב ולפעמים גם שאלוט או שום. לאחר הצמצום מוסיפים חתיכת חמאה לסיום הרוטב. לעיתים קרובות מקשטים את המנה בפרוסות לימון.<ref></ref>

בארצות הברית, המאכל מוגש בדרך כלל עם ירק או עמילן כלשהו, כגון פסטה, פולנטה או אורז. באיטליה, פיקאטה עגל היא מנה שנייה (מנה עיקרית) והיא תוגש לאחר מנת הפסטה (או עמילן אחר).

ביפן, פיקאטה עשוי בדרך כלל מבשר חזיר ללא לימון. תחילה מתבלים אותו במלח בישול ובפלפל שחור, אחר כך מצפים אותו בקמח ומטגנים אותו בביצה טרופה, לעיתים קרובות הקמח מעורבב עם פרמזן או גבינה דומה.

== גלריה ==
<gallery class="center" widths="220px" heights="160px">
קובץ:Veal_piccata.jpg|טקסט=Veal piccata|פיקאטה עגל
קובץ:Swordfish_in_piccata_sauce.jpg|טקסט=Swordfish in piccata sauce|דג חרב ברוטב פיקאטה
קובץ:Seitan_Piccata.jpg|טקסט=Seitan piccata|סט<nowiki/>ן פיקאטה
</gallery>

== לקריאה נוספת ==
* בראצ'ולה
* פיציולה
* עוף צרפתי
* רשימת מנות עוף
* רשימת מנות עגל
* סלטימבוקה
* סקאלופינה

== קישורים חיצוניים ==

== הערות שוליים ==

קטגוריה:המטבח האיטלקי
קטגוריה:מאכלי בשר
קטגוריה:מאכלי עוף
אנדריי קרפטי

אנדריי קרפטי (באנגלית: Andrej Karpathy; נולד ב-23 באוקטובר 1986) הוא מדען מחשבים קנדי שעבד כמנהל הבינה המלאכותית והטייס האוטומטי בטסלה. הוא עבד גם ב־OpenAI והיה חלק משמעותי מפריצת הדרך בהמצאת ChatGPT,<ref></ref> שם התמחה בלמידה עמוקה וראייה ממוחשבת.<ref></ref>

== ביוגרפיה ==
קרפטי נולד בברטיסלבה, צ'כוסלובקיה (כיום סלובקיה)<ref></ref><ref></ref><ref></ref><ref></ref> ועבר עם משפחתו לטורונטו כשהיה בן 15.<ref></ref> הוא השלים את התואר הראשון שלו במדעי המחשב ובפיזיקה באוניברסיטת טורונטו ב-2009<ref name=":0"></ref> ואת התואר השני שלו באוניברסיטת קולומביה הבריטית ב-2011.<ref name=":0" />

הוא קיבל תואר דוקטור מאוניברסיטת סטנפורד בשנת 2016, תוך התמקדות בשילוב בין עיבוד שפה טבעית וראייה ממוחשבת, על ידי שימוש במודלי LLM ומודלי למידה עמוקה המתאימים למשימה זו.<ref></ref>

== קריירה ומחקר ==
הוא חיבר והיה המדריך הראשי של קורס הלמידה העמוקה הראשון בסטנפורד, CS 231n: Convolutional Neural Networks for Visual Recognition בהנחיית אנדרו אנג.<ref></ref> הקורס הפך לקלאסיקה בעולם מדעי הנתונים כמו כן הוא הפך לאחת הכיתות הגדולות ביותר בסטנפורד, וגדלה מ-150 תלמידים ב-2015 ל-750 ב-2017

הוא חבר מייסד של קבוצת המחקר של הבינה המלאכותית OpenAI,<ref></ref><ref></ref> שם היה מדען מחקר מ-2015 עד 2017. ביוני 2017 הוא הפך למנהל הבינה המלאכותית של טסלה ועבד ישירות תחת אילון מאסק.<ref></ref><ref name="qz.com"></ref><ref></ref> הוא נבחר לאחד מהחדשנים מתחת לגיל 35 של MIT Technology Review לשנת 2020.<ref></ref> לאחר שלקח שבתון של מספר חודשים מטסלה, הוא הודיע שהוא עוזב את החברה ביולי 2022.<ref></ref> החל מפברואר 2023, הוא עושה סרטוני YouTube על איך ליצור רשתות עצביות מלאכותיות.<ref></ref>

ב-9 בפברואר 2023 דווח כי הודיע שהוא חוזר ל-OpenAI.<ref></ref> אך שנה לאחר מכן ב-13 בפברואר 2024, דובר עזב את בשנית.<ref></ref>

==קישורים חיצוניים==
* 

==הערות שוליים==

קטגוריה:בוגרי אוניברסיטת טורונטו
קטגוריה:בוגרי אוניברסיטת קולומביה הבריטית
קטגוריה:מדעני מחשב קנדים
קטגוריה:בעלי תואר דוקטור מאוניברסיטת סטנפורד
קטגוריה:חוקרי בינה מלאכותית
קטגוריה:עובדי OpenAI
קטגוריה:קנדים שנולדו ב-1986
איאן גודפלו

איאן גודפלו (באנגלית: Ian Goodfellow; נולד ב-1987) הוא מדען מחשבים, מהנדס ומנהל אמריקאי, הידוע בעיקר בעבודתו על רשתות עצביות מלאכותיות ולמידה עמוקה. הוא הועסק בעבר כמדען מחקר ב־Google Brain וראש אגף למידת מכונה באפל. הוא תרם רבות לתחום הלמידה העמוקה, כולל המצאת GAN טכניקה בלמידה עמוקה ליצירת תמונות מעובדות. גודפלו כתב, כמחבר הראשון, את ספר הלימוד Deep Learning (2016)<ref name="goodfellow et al"></ref> וכתב את הפרק על למידה עמוקה בספר הלימוד הסמכותי של תחום הבינה המלאכותית, Artificial Intelligence: A Modern Approach<ref></ref><ref></ref> (בשימוש ביותר מ-1,500 אוניברסיטאות ב-135 מדינות).<ref></ref>

== השכלה ==
גודפלו למד תואר ראשון ושני באוניברסיטת סטנפורד תחת פיקוחו של החוקר הידוע אנדרו נג, ואת הדוקטורט שלו בלמידת מכונה מאוניברסיטת מונטריאול באפריל 2014, תחת פיקוחם של יושע בנג'יו ואהרון קורוויל.<ref name="GLB"></ref><ref name="La Barbera"></ref> התזה שלו עסקה בראייה ממוחשבת וייצוג וזיהוי אובייקטים בתמונות ווידאו.<ref></ref>

== קריירה ==
לאחר סיום הלימודים הצטרף לגוגל כחלק מצוות המחקר של Google Brain.<ref name="Metz"></ref> במרץ 2016 הוא עזב את גוגל כדי להצטרף למעבדת המחקר החדשה של OpenAI שנוסדה. כ-11 חודשים לאחר מכן, במרץ 2017, גודפלו חזר לגוגל<ref name="NYT2018"></ref> אך עזב שוב ב-2019.<ref name="Novet"></ref>

בשנת 2019 גודפלו הצטרף לאפל כמנהל למידת מכונה בקבוצת הפרויקטים המיוחדים.<ref name="Novet"/> הוא התפטר מאפל באפריל 2022 כדי למחות על התוכנית של אפל לדרוש עבודה אישית עבור עובדיה.<ref></ref> לאחר מכן, גודפלו הצטרף ל-DeepMind כמדען מחקר.<ref></ref>

== מחקר ==
הוא ידוע בעיקר בזכות המצאת GAN, שימוש בלמידה עמוקה ליצירת תמונות. גישה זו משתמשת בשתי רשתות עצביות כדי לשפר באופן תחרותי את איכות התמונה. רשת "גנרטור" יוצרת תמונה סינתטית המבוססת על סט ראשוני של תמונות כגון אוסף פרצופים. רשת "מפלה" מנסה לזהות אם הפלט של המחולל אמיתי או מזויף. לאחר מכן חוזר מחזור היצירה-זיהוי. עבור כל איטרציה, המחולל והמבדיל משתמשים במשוב של האחר כדי לשפר או לזהות את התמונות שנוצרו, עד שהמאבחן כבר לא יכול להבחין בין הזיופים שנוצרו על ידי יריבו לבין הדבר האמיתי. היכולת ליצור תמונות שנוצרו באיכות גבוהה גדלה במהירות. למרבה הצער, כך גם השימוש הזדוני שלו, כדי ליצור דיפ פייק וליצור דיסאינפורמציה מבוססת וידאו.<ref name="Waldrop"></ref><ref name="Goodfellow et al 2014"></ref>

בגוגל הוא פיתח מערכת המאפשרת למפות גוגל לתמלל אוטומטית כתובות מתמונות שצולמו על ידי גוגל סטריט<ref></ref><ref></ref> והדגים פרצות אבטחה של מערכות למידת מכונה.<ref></ref>

== הכרה ==
בשנת 2017 צוטט ב-35 Innovators Under 35 של MIT Technology Review.<ref></ref> בשנת 2019, הוא נכלל ברשימת 100 ההוגים העולמיים של Foreign Policy.<ref></ref>

==קישורים חיצוניים==

* 

==הערות שוליים==

קטגוריה:עובדי אפל
קטגוריה:בוגרי אוניברסיטת סטנפורד
קטגוריה:בוגרי אוניברסיטת מונטריאול
קטגוריה:עובדי גוגל
קטגוריה:חוקרי בינה מלאכותית אמריקאים
קטגוריה:מדעני מחשב אמריקאים
קטגוריה:עובדי OpenAI
קטגוריה:אמריקאים שנולדו ב-1987
יו דואק רנקין

יו דואק רנקין, באנגלית: Hugh Doak Rankin (2 ביולי 1878 - 3 בינואר 1956) היה אמן אמריקאי שאייר את מגזין המדע הבדיוני Weird Tales בשנות ה-20 וה-30.

=== ראשית חייו ===
יו קופ נולד בלודה, אילינוי, בנם היחיד שנותר בחיים של ויליאם קופ ואלן רנקין קופ. אמו הייתה פסלת. <ref></ref> כשהוריו נפרדו, אלן ויו נסעו לגור במינכן וללמוד אמנות. <ref></ref> ב-28 ביוני 1897, אביו הלך לבית אשתו כדי לגרום לה לחתום על מסמך המאשר את פיוסם. לאחר מכן הוא תקף את משפחתה של אשתו בסכין גילוח ובאקדח. סבו ואמו של רנקין נפצעו באירוע. המשטרה התערבה ועצרה את קופ.<ref></ref> לאחר אירוע זה, יו קופ התרחק ממשפחת אביו ושינה את שמו ליו דואק רנקין.<ref></ref> הוא שירת בצבא ארצות הברית במהלך מלחמת העולם הראשונה. <ref></ref>

=== קריירה ===
שער העיתון המדע הבדיוני, 1929
יו קופ התחיל מוקדם להציג כאמן - בהיותו נער, פסל הפאנל שלו של "המירוץ" סוסים דוהרים דרך משוכות הוצג בחדר הילדים של בניין הנשים בתערוכה העולמית בשיקגו ב-1893. <ref></ref> לאחר התערוכה, הוא קיבל 300 דולר להמשך לימודי האמנות שלו. <ref></ref>

כבוגר, יו רנקין יצר איורים לעיתונים באוהיו ובשיקגו, לפני מלחמת העולם הראשונה. הוא נודע בעיקר בזכות השערים ואיורים למגזין ל-Werd Tales החל משנת 1927. <ref></ref> לפעמים הוא חתם על עבודתו "ה.ר". או השתמש בשמו האמצעי - דואק. הוא אייר יצירות של סופרים אמריקאים.

עיקר יצירותיו של רנקין הייתה כמאייר לשערים של סיפורי מדע בדיוני. 

סגנונו של רנקין כונה "עבודת אר-דקו מוזרה, דמיונית - כמעט מופשטת " שנים רבות לאחר מכן. <ref></ref> הוא גם תרם לצעצוע לילדים, "Ziggity-zoo", שכלל "רישומים של חיות עם ראשים מתחלפים".<ref></ref>

=== חיים אישיים ===
לאחר מות אימו, הוא התגורר בשיקגו עם סבתו מצד אמו, סוזנה רנקין, ואחותה של אמו, לואיזה, ובעלה פול אי. הרמס, הוא עבר ללוס אנג'לס, קליפורניה, שם הוא נפטר בשנת 1956. הוא היה בן 77 שנים.

כותיק מלחמת העולם הראשונה, שרידיו נקברו בבית הקברות הלאומי פורט רוזקרנס בסן דייגו. שמו נוסף גם למצבה של אמו במחוז לוגן, אילינוי.

== קישורים חיצוניים ==

* 
* 

== הערות שוליים ==

קטגוריה:אמנים אמריקאים
קטגוריה:אמריקאים שנולדו ב-1878
קטגוריה:אמריקאים שנפטרו ב-1956
אלינה סירלה

אֶלִינַה סִירָלָה (בפינית: Elina Siirala) היא זמרת סופרן פינית, סולנית להקות המטאל הסימפוני Angel Nation (במקור: EnkElination) ו-Leaves' Eyes.

== ביוגרפיה ==

אלינה סירלה נולדה ב-27 באוקטובר בהלסינקי, פינלנד.

היא השלימה תואר ראשון בזמרה קלאסית ואופרה וב-2008 עברה ללונדון ללמוד זמרה מודרנית.

ב-2011 הקימה להקת מטאל מלודי בשם EnkElination, בפינית: "אומת המלאכים" (enkeli = "מלאך"), וכן משחק מילים על שמה, שנמצא בתוך המילה EnkElination. ב-2016 שינתה הלהקה את שמה לשם באנגלית: Angel Nation. הלהקה שימשה להקת חימום למספר להקות גדולות וניגנה במספר הופעות ופסטיבלים, כולל ב-Bloodstock Open Air ב-2014 ו-Dames of Darkness ב-2015. בהופעות אלו היא לכדה את עינה של להקת Leaves' Eyes שחיפשה מחליפה לליב קריסטין שעזבה את הלהקה ב-2016, והיא החליטה לצרף את סירלה ללהקה. ב-2016 הצטרפה סירלה ל-Leaves' Eyes ובין השאר הופיעה עימה במספר מסעי הופעות בין-לאומיים.

==דיסקוגרפיה==

== גלריה ==

<gallery widths=200 heights=250>
File:221015--elina siirala.jpg
File:20160610 Loreley RockFels Leaves Eyes 0043.jpg
File:Elina Siirala - Leaves’ Eyes - Wacken Open Air 2018-1060.jpg

</gallery>

== קישורים חיצוניים ==

; פרופילים

; ראיונות
* 
; דוגמאות לוידאו-קליפים ביוטיוב: 
* 
* 
* 
* 

==הערות שוליים==

קטגוריה:מוזיקאי מטאל
קטגוריה:זמרות פיניות
קטגוריה:זמרות-יוצרות פיניות
טוביה בסקינד

טוביה בסקינד (נולד ב-21 בפברואר 1963) הוא סופר ועיתונאי לשעבר.

== ביוגרפיה ==
בסקינד גדל בשכונת נוה שאנן בחיפה, למד בתיכון עירוני ג' והיה חבר בתנועת המחנות העולים. החל את שירותו הצבאי בגרעין נח"ל לקיבוץ אילות ובהמשך שירת בחיל האוויר. נשוי ואב לשלושה ילדים ומתגורר כיום בנס ציונה.

== קריירה ==
ראשית עבודתו העיתונאית של בסקינד הייתה ברשת שוקן. מקום עבודתו הראשון היה במקומון כלבו, תחילה ככתב ספורט ובהמשך ככתב חדשות. במקביל עבד גם בחדשות הספורט. ב-1986 עבר לירושלים ועבד במשך שנתיים במקומון כל העיר. ב-1988 עבד בעל המשמר ובין תחומי הכיסוי שלו היו: האינתיפאדה במזרח ירושלים, חרדים, תנועות מחאה, רשות השידור ופלילים.

עם סיום לימודיו במכון לארכאולוגיה באוניברסיטה העברית לקח פסק זמן מהעיתונות, עבר להתגורר באילת ועבד בהדרת טיולים בסיני ובמצרים. בתחילת שנות ה-90 התגורר בניו יורק ועבד בעיתון ישראל שלנו. עם חזרתו לישראל עבד תקופה קצרה כעורך בדסק הכלכלי בעיתון חדשות לאחר מכן היה עורך מדור הספורט במקומון כלבו. תפקידו האחרון ברשת שוקן היה סגן עורך במקומון ערים. תפקידו הבא היה בקבוצת ידיעות אחרונות בעיתון הנוער ראש אחד, שם שימש בתפקידי עריכה שונים. החל מ-1996 ועד 2004 היה עורך חדשות בדסק החדשות של מעריב. 

עוסק בצלילה כתחביב ובעבר ערך את מגזין הצלילה ים. היה שותף, יחד עם אילן ורד, לכתיבת מדריך הצלילה לאתרי הים האדום. המדריך כולל 120 אתרי צלילה מאילת ועד Rocky Island. 

ב-2004 החל לעבוד בשירותי בריאות כללית, תחילה כעורך העיתון של הקופה ובהמשך כמנהל התוכן של אתר האינטרנט של כללית. כיום הוא עובד בחטיבת מערכות מידע ודיגיטל של הארגון.

ב-2020 פרסם את ספרו הראשון - מועדון הלבבות החולמים. הספר יצא בהוצאת שיח והודות למימון המונים בהדסטארט. הספר הופיע ברשימת הספרים המומלצים של מבקרי הספרים (טבלת המבקרים) שפורסמה בהארץ ב-25 בספטמבר 2020.

באוקטובר 2020 הגיש תביעה לשון הרע נגד גאולה עמיר, אמו של יגאל עמיר, לאחר שכינתה אותו "נאצי", כאשר כתבה: "אתה ודומיך מזכירים את הנ... בגרמניה ובכל אירופה". ב-29 בנובמבר 2022 זכה בסקינד בתביעה ובית המשפט פסק כי עמיר תשלם לו 40,000 שקלים.

== קישורים חיצוניים ==
* [https://www.facebook.com/profile.php?id=100006059173006&mibextid=ZbWKwL טוביה בסקינד, חשבון בפייסבוק]
* 
* טוביה בסקינד ודודו ורד, [https://www.idive.co.il/arl/%D7%A6%D7%9C%D7%99%D7%9C%D7%94-%D7%91%D7%99%D7%9D-%D7%94%D7%90%D7%93%D7%95%D7%9D-VBMCU המדריך לים האדום 120 אתרי צלילה מאילת ועד Rocky Island]
* [https://www.nli.org.il/he/newspapers/?a=q&r=1&results=1&txq=%D7%98%D7%95%D7%91%D7%99%D7%94%20%D7%91%D7%A1%D7%A7%D7%99%D7%A0%D7%93 מאגר כתבות מאת טוביה בסקינד בארכיון העיתונות של הספרייה הלאומית]
* [https://www.haokets.org/writer/%D7%98%D7%95%D7%91%D7%99%D7%94-%D7%91%D7%A1%D7%A7%D7%99%D7%A0%D7%93/ מאגר כתבות מאת טוביה בסקינד באתר העוקץ]

== הערות שוליים ==

קטגוריה:ישראלים שנולדו ב-1963
קטגוריה:סגל מעריב
קטגוריה:סגל על המשמר
קטגוריה:בוגרי תיכון עירוני ג' (חיפה)
קטגוריה:בוגרי המחנות העולים
קטגוריה:בוגרי האוניברסיטה העברית בירושלים
פלאפה (רוטב תיבול)

פלאפה (בפיליפינית: Palapa) הוא רוטב תיבול פיליפיני מתוק ומתובל.

== מאפיינים ==

הפלאפה מורכב מבצל ירוק קצוץ דק (Sakurab), זנגביל כתוש (luya pagirison), כורכום (kalawag), פלפל צ'ילי (luya tiduk), וקוקוס קלוי מגורר (niog). מקורו באנשי המרנאו של לנאו דל סור . המרכיבים מעורבבים יחד ומבשלים קצרות או מבושלים עד שהם מעט יבשים. הוא מאוחסן מיד בצנצנות אטומות (garapon) לאחר הבישול.

== שימוש ==

ניתן להשתמש בו כמרכיב במנות מסוימות (בעיקר ב-Piaparan - מנת עוף פיליפינית) או להשתמש בו כרוטב תיבול לאחר הקפצה קצרה של המזון (בדרך כלל עם כף חלב מרוכז). פלאפה אפשר לאכול טרי גם כרוטב לסלט. פלאפה הוא סמל תרבותי חשוב של אנשי המרנאו ומהווה מלווה בכל מקום בכל ארוחה.<ref name="pfi"></ref><ref name="santos"></ref><ref name="healthyish"></ref>

== לקריאה נוספת ==
* רטבי תיבול פיליפינים
* באגונג
* רשימת רטבי תיבול
* סמבל
* Taba ng talangka - משחת תיבול ממאכלי ים

== הערות שוליים ==

קטגוריה:חומרי גלם (מזון)
קטגוריה:רטבים
טל מאיר

טל מאיר (נולדה ב-1983) היא עיתונאית, פובליציסטית ומגישת טלוויזיה ישראלית. מגישה את תוכנית 'ישראל הבוקר' בערוץ עכשיו 14 לצד שי גולדן. בעבר הגישה את תוכנית "חדשות הלילה".

==ביוגרפיה==
מאיר נולדה וגדלה בקרני שומרון למשפחה דתית לאומית. נכדתם של ליאון ושולמית רויטמן מגיבורי המחתרת היהודית צרפתית. אחי-סבה הוא פאול רויטמן.

מאיר עשתה שירות לאומי במשך כשנתיים. לאחר מכן הייתה שליחת הסוכנות היהודית בדרום אפריקה ובאנגליה מטעם "הסמינרים הציוניים" ומדריכה ביד יצחק בן-צבי.

מאיר למדה לתואר ראשון בגאוגרפיה ואיכות הסביבה באוניברסיטת תל אביב, וקיבלה תעודה בתקשורת מבית ספר כותרת בשילוב אוניברסיטת תל אביב ולאחריה הצטרפה לעולם התקשורת.
ב-2007 עבדה בערוץ 10 כתחקירנית בתוכנית חמש עם רפי רשף. ב-2008 עבדה כתחקירנית בתוכנית "הבוקר של קשת", בהגשת אורן וייגנפלד ולינוי בר גפן בזכיינית המתחרה "קשת" במסגרת שידורי ערוץ 2. ב-2009 עבדה כרכזת מערכת בתוכנית האקטואליה "סטטוס" בערוץ 3 בכבלים בהגשת עידן קוולר וקרנית גולדווסר.

ב-2011 החלה לשמש כתבת במדור יהדות של אתר ynet. היא שימשה כתבת במגזין "פנימה".

מאיר התנדבה במשך חמש שנים במגן דוד אדום ובאיל"ן שלוש שנים.

בשנת 2014 נמנתה מאיר על מקימי ערוץ 20. היא החלה כמנהלת לוח שידורים ורכזת תוכן בערוץ ולאחר מכן כתבת התיישבות. בהמשך הגישה את התוכנית "עכשיו בוקר" ושימשה מגישה מחליפה בתוכניות אקטואליה בהן "זמן כנסת" "עכשו לילה" ומהדורת החדשות המרכזית של ערוץ 20.

עם מעבר הערוץ לאפיק 14, הגישה את התוכנית "שלוש" ואת התוכנית "שבע" לצדו של יעקב ברדוגו. כיום היא מגישה בערוץ את תוכנית האקטואליה "ישראל הבוקר" לצדו של שי גולדן. היא מפרסמת מאמרי דעה באתר ערוץ 7.

מאיר נשואה לאיש קבע אם לחמישה ומתגוררת ביקיר.

==קישורים חיצוניים==

* מורן קורס, [https://www.hidabroot.org/video/224496 "ואז אמרתי 'אני עוזבת. לא ממשיכה יותר'": טל מאיר על החיים מאחורי עולם התקשורת], בערוץ הידברות, 16 ביולי 2024

==הערות שוליים==

קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות כותרת - בית ספר לעיתונאות ולתקשורת
קטגוריה:בוגרי כותרת - בית ספר לעיתונאות ולתקשורת
קטגוריה:בוגרות שירות לאומי
קטגוריה:עיתונאיות ישראליות
קטגוריה:עיתונאים ישראלים
קטגוריה:פובליציסטיות ישראליות
קטגוריה:פובליציסטים ישראלים
קטגוריה:קרני שומרון: אישים
קטגוריה:סגל ערוץ 20
קטגוריה:סגל עכשיו 14
קטגוריה:ישראליות שנולדו ב-1983
קטגוריה:ישראלים שנולדו ב-1983
פלאפה (מבנה)

פלאפה על נהר הואך
מבנה הפלאפה (מילה ספרדית ממקור טאגאלוגי, שפירושה במקור "פטוטרת עלה הדקל") היא בית מגורים פתוח בצדדים.

== מאפיינים ==
מבנה המגורים הוא עם גג סכך העשוי מעלי דקל מיובשים.<ref name="Pilipinas2002"></ref> המבנה מאוד שימושי במזג אוויר חם, ולכן נפוץ מאוד בחופי הים וגדות הנהרות של איי הפיליפינים וכן במדבריות של מקסיקו.

לפי רובן קאריו, פאלפה נגזרת משיטות הבנייה המסורתיות של הסגנון האדריכלי בהאי קובו ("בתי כלונסאות") של הפיליפינים, שהובאה והועתקה למלכות המשנה של ספרד החדשה (יחד עם עצי אגוזי קוקוס, שאינם ילידי אמריקה) דרך הגליאון של מנילה. בתקופה הקולוניאלית הספרדית.<ref name="Carrillo"></ref>

פלאפס נפוצים גם בהונדורס ובמדינות אחרות של אמריקה המרכזית.

== לקריאה נוספת ==
* Barra de Potosí
* טאינו, מגורים קריביים עם גג סכך דקלים שנמצאו בעבר בפוארטו ריקו, בקובה ובהיספניולה.
* Chickee, המילה קריק/סמינול לתיאור בית מגורים פתוח עם גג סכך דקלים שנבנה לעיתים קרובות על ידי האינדיאנים של פלורידה.
* הגליאון של מנילה, מלכות המשנה של ספרד החדשה הספרדית ודרך סחר/חילופי תרבותי של איי הודו המזרחית הספרדיים.

==קישורים חיצוניים==

== הערות שוליים ==

קטגוריה:מבנים ארעיים
קטגוריה:טיפוסי מבנים
רגימנט היומנרי המלכותי

רגימנט היומנרי המלכותי (באנגלית: Royal Yeomanry או בר"ת: RY) הוא רגימנט יומנרי משוריין, הבכיר ביותר בצבא הבריטי.

הרגימנט נוסד ב-1 באפריל 1967 מתוך שמונה רגימנטי יומנרי שפורקו והפכו לששת האסקדרונים של היומנרי המלכותי. הוא רגימנט היומנרי הראשון שהוקם במודל צבא המילואים החדש ולכן הבכיר ביותר, בנוסף, הוא רגימנט היומנרי היחיד בצבא הבריטי שקיבל תואר קרב לאחר מלחמת העולם השנייה (עיראק 2003) עבור השתתפותו במלחמת עיראק. כיום משמש הרגימנט למשימות סיור ושריון קל על בסיס רכבי סופרקט ג'אקל ולנד רובר והוא נמצא כולו תחת פיקוד חטיבת סיור העומק הראשונה.

==היסטוריה==
אסקדרון F (ווסטמינסטר דרגונים) בעיראק, 2003.
מקורות רגימנט היומנרי המלכותי במספר רגימנטי יומנרי שנוסדו בסוף המאה ה-18 ככוחות מתנדבים רכובים להגנה על בריטניה אל מול פלישה צרפתית אפשרית. רגימנטי היומנרי לקחו חלק במשימות שיטור ומעבר לכך לקחו חלק רק במערכות מרכזיות מעבר לים שהצריכו כוחות נוספים, בהם מלחמת הבורים השנייה ומלחמות העולם. סך הכל בהיסטוריה של המיזוג של רגימנטי היומנרי השונים הכלולים ברגימנט היומנרי המלכותי ניתן למנות 14 רגימנטים שהתמזגו לאורך השנים לתוך שמונת הרגימנטים שהפכו לאסקדרונים בעת הקמתו ב-1 באפריל 1967.

הרגימנטים השונים תרמו מהמסורות והמורשת שלהן לרגימנט היומנרי, כך גם הועברו עליו 40 תוארי הקרב ההיסטוריים, ב-2005 נוסף לרגימנט גם תואר הקרב "עיראק 2003" עבור לחימתו במלחמת עיראק, כך שהיה לרגימנט היומנרי היחיד שזכה לתואר קרב לאחר סיום מלחמת העולם השנייה.

==מבנה וייעוד==
הרגימנט מורכב ממפקדה ושישה אסקדרונים לוחמים. הרגימנט הוא אחד משני רגימנטי הסיור המשוריין של צוות קרב חטיבת התקיפה וסיור העומק הראשונה כחלק מהדיוויזיה השלישית (לצד משמר הדרגונים הראשון של המלכה). ציוד הלחימה העיקרי של הרגימנט הוא הרכב הקרבי המשוריין ג'אקל (MWMIK) הארבע-גלגלי וגרסת הסיוע "קיוטי" השש-גלגלי, כאשר הייעוד המרכזי של הרגימנט הוא למטרות סיור וסיוע בשדה הקרב.
* מפקדת הרגימנט
** אסקדרון A (שרווד ריינג'רס יומנרי)
** אסקדרון B (ווריקשייר ווסטרשייר יומנרי)
** אסקדרון C (קנט ושרפשוטרס יומנרי)
** אסקדרון D (שרופשייר יומנרי)
** אסקדרון E (ליסטרשייר ודרבישייר יומנרי)
** אסקדרון F (ווסטמינסטר דרגונים)

==קישורים חיצוניים==

* 

* [https://www.ryra.org.uk/ עמותת רגימנט היאומנרי המלכותי] (RYRA).

יאומנרי המלכותי
קטגוריה:יחידות שריון בריטיות
קטגוריה:כוחות המילואים של הממלכה המאוחדת
רוטב תות שדה

[[פנקוטה עם רוטב תות שדה]]
רוטב תות שדה הוא קולי (רוטב) העשוי מפרי תות שדה כמרכיב העיקרי.

== הכנה ==
הרוטב משמש בדרך כלל כרוטב קינוח. גרסאות פשוטות של הרוטב מכילות תותים וסוכר מעורבבים, מרוסקים או כתושים. ניתן להשתמש בתותים טריים או קפואים בהכנתו. לקבלת המרקם של קולי התערובת עוברת סינון.

עיבוי הרוטב נעשה באמצעות הוספת עמילן תירס וחימומו.

תוספות טעם מקובלות הן מיץ לימון או ברנדי.

== סירופ תות ==
סירופ תות הוא סירופ בטעם תות, המיוצר בייצור המוני ומשווק במיכלי ובקבוקי פלסטיק. הסירופ משמש לייצור משקאות קלים וגלידות בטעם תות. סירופ תות אינו מכיל תותים אלא חומר טעם .

== שימושים ==
רוטב תותים משמש כרוטב לקינוח על מאכלים כמו עוגת גבינה, גלידה, גלידת סנדיי ועוגות נוספות שונות. הרוטב ניתן להגשה קר או חם.

== קישורים חיצוניים ==

תות שדה
קטגוריה:מגדנאות
קטגוריה:מאכלי פירות